# Zmluva

# o poskytovaní technickej podpory pre webstránku

**uzavretá v zmysle ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ako „Obchodný zákonník“)**

(ďalej len ako„**Zmluva**“)

## Čl. I.

## Zmluvné strany

|  |  |
| --- | --- |
| **Objednávateľ:**  |  |
| názov: | **Banskobystrický samosprávny kraj** |
| sídlo: | Námestie SNP č. 23, 974 01 Banská Bystrica |
| korešpondenčná adresa: | Námestie SNP č. 23, 974 01 Banská Bystrica |
| štatutárny orgán: | Mgr. Ondrej Lunter, predseda Banskobystrického samosprávneho kraja |
| oprávnený pre rokovanie vo veciach zmluvných a technických: | Ing. Róbert Jány |
| IČO: | 37 828 100 |
| DIČ: | 2021627333 |
| Bankové spojenie: | Štátna pokladnica |
| Číslo účtu (IBAN): | SK32 8180 0000 0070 0030 0064 |
|  |  |
| (ďalej len ako „Objednávateľ“)  |  |
|  |  |
| **Poskytovateľ:** |  |
| Názov/obchodné meno: |  |
| sídlo: |  |
| korešpondenčná adresa: |  |
| štatutárny orgán: |  |
| oprávnený pre rokovanie vo veciach zmluvných a technických: |  |
| IČO: |  |
| DIČ: |  |
| Bankové spojenie: |  |
| Číslo účtu (IBAN): |  |
|  |  |
| (ďalej len ako „**Objednávateľ**“)  |
| (ďalej Objednávateľ a Poskytovateľ spolu len ako „**Zmluvné strany**“)  |

## Čl. I.

## Úvodné ustanovenia

Dňa ............... bol Poskytovateľ identifikovaný ako úspešný uchádzač vo Verejnom obstarávaní. Poskytovateľ bol vo Verejnom obstarávaní oboznámený s tým, že dodanie Plnenia podľa tejto Zmluvy bude financované z vlastných prostriedkov Objednávateľa. Verejným obstarávaním sa pre účely tejto Zmluvy rozumie verejné obstarávanie Objednávateľa na obstaranie predmetu zákazky s názvom: *Služby spojené s technickou údržbou a aktualizáciou webstránky na platforme October CMS*  realizované v rámci procesu verejného obstarávania postupom zadávania zákazky podľa Zákona č. 343/2025 Z. z. o verejnom obstarávaní a o zmene a doplní niektorých zákonov v znení neskorších predpisov.

## Čl. II.

## Predmet zmluvy

* 1. Predmetom tejto Zmluvy je úprava vzájomných práv a povinností medzi Objednávateľom a Poskytovateľom po dobu právnej záväznosti tejto Zmluvy pri poskytovaní služieb uvedených v bode 2.2 tohto článku tejto Zmluvy.
	2. Poskytovateľ sa zaväzuje riadne a za podmienok a spôsobom určeným v tejto Zmluve poskytnúť Objednávateľovi služby spojené s technickou údržbou a aktualizáciou webstránky Objednávateľa -www.bbsk.sk, ktoré zahŕňajú správu a úpravu danej webstránky vytvorenej vo frameworku Laravel, správu a úpravu redakčného systému (CMS) vrátane jeho aktualizácií, nasadzovanie z Git repozitáru na Linuxový server, údržbu MySQL databázy, údržbu knižníc tretej strany, opravu kódu, refaktoring, prístup cez VPN, komunikáciu s partnermi (webhosting). Služby uvedené v predchádzajúcej vete konkrétne zahŕňajú:
1. technickú a konzultačnú podporu v rozsahu chýb spôsobených Poskytovateľom v rozsahu podľa Prílohy č. 1 a to bezplatne,
2. proaktívnu technickú a konzultačnú podporu k serverovému prostrediu webstránky [www.bbsk.sk](http://www.bbsk.sk) v rozsahu podľa Prílohy č. 1, a to za odplatu v zmysle článku IV. bod 4.1 tejto Zmluvy,
3. technickú a konzultačnú podporu v rozsahu opravy chýb spôsobených Objednávateľom alebo treťou stranou v rozsahu podľa Prílohy č. 1, a to za odplatu v zmysle článku IV. bod 4.2. tejto Zmluvy,
4. ďalšiu technickú a konzultačnú podporu podľa požiadaviek (špecifikácie) Objednávateľa   v rozsahu podľa Prílohy č. 1, a to za odplatu v zmysle článku IV. bod 4.2. tejto Zmluvy,
5. prevádzku webstránky [www.bbsk.sk](http://www.bbsk.sk) v cloude.

(ďalej služby uvedené pod písm. a) až ) e) spolu len ako „**služby**“).

* 1. Objednávateľ sa zaväzuje poskytnúť Poskytovateľovi pri poskytnutí služieb súčinnosť; riadne a včas poskytnuté služby prevziať a za riadne a včas poskytnuté služby podľa bodu 2.2 písm. b) až e) tohto článku tejto Zmluvy zaplatiť dohodnutú cenu v zmysle a za podmienok uvedených v tejto Zmluve.
	2. Poskytovateľ je povinný vždy na požiadanie Objednávateľa bezodplatne mu odovzdať aktuálny Úplný zdrojový kód webstránky [www.bbsk.sk](http://www.bbsk.sk) najneskôr do 30 kalendárnych dní od doručenia písomnej požiadavky Objednávateľa v počte 1 ks na neprepisovateľnom technickom nosiči dát. Za odovzdanie Úplného zdrojového kódu Objednávateľovi sa na účely tejto Zmluvy rozumie odovzdanie technického nosiča dát osobe Objednávateľa oprávnenej konať v technických veciach. O odovzdaní a prevzatí technického nosiča dát s Úplným zdrojovým kódom a dokumentáciou (aktuálne existujúce verzie funkčnej špecifikácie, prevádzkovej dokumentácie, užívateľskej dokumentácie a metadáta) Úplného zdrojového kódu bude oboma Zmluvnými stranami podpísaný písomný preberací protokol podľa prílohy č. 3 tejto Zmluvy.
	3. Zdrojový kód - predstavuje zápis textu počítačového programu webstránky [www.bbsk.sk](http://www.bbsk.sk) v programovacom jazyku, v ktorom bol tento zápis vyhotovený Poskytovateľom. Tento zápis sa môže ukladať v podobe textových súborov, pričom prípona súboru bude určená v závislosti od programovacieho jazyka.
	4. Úplný zdrojový kód sa skladá zo zdrojového kódu každého počítačového programu tvoriaceho webstránku [www.bbsk.sk](http://www.bbsk.sk) vrátane všetkých modulov, pluginov, ktoré boli modifikované a/alebo vytvorené v súvislosti s dodaním webstránky [www.bbsk.sk](http://www.bbsk.sk) a jej správou.
	5. Poskytovateľ je povinný po každom upgrade webstránky [www.bbsk.sk](http://www.bbsk.sk) odovzdať Objednávateľovi aktuálny Úplný zdrojový kód s označením časti a verzie webstránky [www.bbsk.sk](http://www.bbsk.sk), ktorej sa upgrade týka. Na odovzdanie Úplného zdrojového kódu za primerane aplikuje bod 2.4.
	6. Pre vylúčenie akýchkoľvek pochybností platí, že Poskytovateľ nie je povinný dodať zdrojové kódy vzťahujúce sa k akýmkoľvek iným softvérovým dielam alebo produktom, ktoré neboli vytvorené, upravené alebo modifikované Poskytovateľom za účelom dodania alebo dohodnutej podpory a rozvoja webstránky [www.bbsk.sk](http://www.bbsk.sk).
	7. Poskytovateľ sa zaväzuje, že zdrojový kód, ktorý bude Poskytovateľom vytvorený počas upgrade webstránky [www.bbsk.sk](http://www.bbsk.sk) na základe tejto Zmluvy, bude spĺňať podmienky zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len ako „zákon o ITVS“).
	8. Objednávateľ je povinný zachovávať dôvernosť odovzdaného Úplného zdrojového kódu, ak nie je ďalej stanovené inak. Objednávateľ je oprávnený sprístupniť vytvorený Úplný zdrojový kód pre tretie osoby podľa bodu 2.12 tohto článku Zmluvy.
	9. Úplný zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality Úplného zdrojového kódu.
	10. Poskytovateľ berie na vedomie, že Objednávateľ môže Zdrojový kód alebo zmeny Zdrojových kódov upravovať a/alebo spracúvať sám alebo poveriť úpravou tretie osoby (a to najmä zmenou, kopírovaním, prekladom, prispôsobením, modifikovaním, distribuovaním, publikovaním a zčlenením do iných diel). Pokiaľ však dôjde k zásahu do Úplného zdrojového kódu zo strany Objednávateľa alebo tretej strany neautorizovanej Poskytovateľom, povinnosti Poskytovateľa zo záruky vzťahujúcej sa k poskytnutým službám zanikajú.

## Čl. III.

## Spôsob, miesto, termín a čas poskytnutia služieb

* 1. Zmluvné strany sa výslovne dohodli, že pod spôsobom poskytnutia služieb Poskytovateľom sa myslí najmä zapracovanie opráv a/alebo nových požiadaviek Objednávateľa a následné nasadenie aktuálnej verzie webstránky - www.bbsk.sk.
	2. Poskytovateľ sa zaväzuje po dobu právnej záväznosti tejto Zmluvy poskytovať Objednávateľovi služby podľa čl. II. bod 2.2 písm. b) bližšie špecifikované v Prílohe č. 1, ktorá je neoddeliteľnou súčasťou tejto Zmluvy v rozsahu 4 hodiny mesačne a Objednávateľ sa zaväzuje zaplatiť Poskytovateľovi za riadne a včas poskytnuté služby dohodnutú mesačnú paušálnu odmenu podľa článku IV. bod 4.1. tejto Zmluvy.
	3. Poskytovateľ sa zaväzuje po dobu právnej záväznosti tejto Zmluvy poskytovať Objednávateľovi technickú a konzultačnú podporu v zmysle čl. II. bod 2.2 písm. d) na základe písomných objednávok Objednávateľa doručených Poskytovateľovi.
	4. Poskytovateľ sa zaväzuje po dobu právnej záväznosti tejto Zmluvy poskytovať Objednávateľovi technickú a konzultačnú podporu opravy chýb spôsobených Objednávateľom alebo treťou stranou v zmysle čl. II. bod 2.2 písm. c) na základe nahlásených problémov prostredníctvom Helpdesk definovaných v Prílohe č. 1. Poskytovateľ sa zaväzuje po dobu právnej záväznosti tejto Zmluvy poskytovať Objednávateľovi technickú a konzultačnú podporu opravy chýb spôsobených Poskytovateľom v zmysle čl. II. bod 2.2 písm. a) bez zbytočného odkladu ako budú zistené.
	5. Poskytovateľ sa zaväzuje počas celej doby záväznosti tejto Zmluvy zabezpečovať prevádzku webstránky [www.bbsk.sk](http://www.bbsk.sk) v cloude v zmysle čl. II. bod 2.2 písm. e) tejto Zmluvy.
	6. Objednávka podľa bodu 3.2 tejto Zmluvy bude obsahovať presné vymedzenie požadovanej služby, a to uvedením jej druhu a množstva (napr. presnú špecifikáciu korektúr a chýb, ktoré je potrebné zapracovať na webstránke - www.bbsk.sk a presnú špecifikáciu novej funkcionality a pod.), s určením konkrétneho miesta poskytnutia služby, požadovaného termínu a času, do ktorého sa má služba poskytnúť, prípadne ďalších konkrétnych a špecifických údajov. Objednávky bude vyhotovovať Objednávateľ priebežne a podľa aktuálnych potrieb.
	7. Poskytovateľ je pri poskytovaní služieb v zmysle a za podmienok uvedených v tejto Zmluve viazaný v dohodnutom rozsahu pokynmi Objednávateľa. Poskytovateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom, ak Poskytovateľ mohol túto nevhodnosť zistiť pri vynaložení odbornej starostlivosti.
	8. Objednávateľ je oprávnený vykonať priebežne kontrolu plnenia povinností Poskytovateľa riadne poskytnúť služby, v prípade zistenia chybne vykonávaných služieb môže Objednávateľ požadovať od Poskytovateľa, aby zistené nedostatky odstránil okamžite na mieste plnenia a Poskytovateľ sa zaväzuje takto reklamované nedostatky poskytovaných služieb odstrániť okamžite na mieste plnenia.
	9. Zmluvné strany sa zaväzujú písomne si oznamovať všetky skutočnosti, ovplyvňujúce poskytovanie služieb po stránke obsahovej a termínovej.
	10. Nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase budú Zmluvné strany považovať za podstatné porušenie tejto Zmluvy (v zmysle ust. § 345 Obchodného zákonníka).

## Čl. IV.

## Cena a platobné podmienky

* 1. Zmluvné strany sa výslovne dohodli, že cena za služby poskytnuté v rozsahu uvedenom v článku II. bod. 2.2 písm. b.) a písm. e) tejto Zmluvy je stanovená v súlade so zákonom Národnej rady Slovenskej republiky č. 18/1996 Z.z. o cenách v znení neskorších predpisov (ďalej len ako „Zákon o cenách“) a s vyhláškou Ministerstva financií Slovenskej republiky č. 87/1996 Z .z., ktorou sa vykonáva zákon o cenách (ďalej len ako „Vyhláška“) a je určená paušálne na sumu vo výške ................. EUR bez DPH (slovom: .............................. eur bez DPH) za 4 hodiny poskytovania služieb v zmysle článku II bod 2.2. písm. b) tejto Zmluvy mesačne. V prípade, ak bude vykonávanie služieb v zmysle tohto bodu nad rozsah 4 hodiny/mesiac, odsúhlasené oboma zmluvnými stranami, cena takto poskytnutých služieb bude určená v zmysle prílohy č. 4 Zmluvy – Cenová ponuka.
	2. Zmluvné strany sa výslovne dohodli, že cena za služby poskytnuté v rozsahu uvedenom v článku II. bod 2.2 písm. c.) až d) tejto Zmluvy je stanovená v súlade so zákonom o cenách s Vyhláškou a je vo výške **...........** EUR bez DPH (slovom: .............................. eur) bez DPH), **...........** EUR s DPH (slovom: .............................. eur) za každú začatú hodinu poskytnutia daných služieb. Dohodnutá cena je stanovená bez DPH, ktorá bude k cene pripočítaná v zodpovedajúcej výške stanovenej príslušným všeobecne záväzným právnym predpisom platným v SR.
	3. Zmluvné strany sa výslovne dohodli, že služby poskytnuté v rozsahu uvedenom v článku II. bod. 2.2 písm. a.) tejto Zmluvy bude Poskytovateľ poskytovať Objednávateľovi po celú dobu právnej záväznosti tejto Zmluvy bezplatne.
	4. V dohodnutej cene za poskytnuté služby sú zahrnuté všetky náklady Poskytovateľa a jeho subdodávateľov súvisiace s poskytnutím služieb podľa tejto Zmluvy, a to vrátane cestovných nákladov, ktoré vzniknú Poskytovateľovi, prípadne jeho subdodávateľom v súvislosti s poskytovaním služieb podľa tejto Zmluvy. Poskytovateľ vyhlasuje, že takto dohodnutá cena zahŕňa všetky jeho predpokladané náklady a primeraný zisk.
	5. Zmluvné strany sa výslovne dohodli, že celková maximálna súhrnná výška ceny za služby poskytnuté v rozsahu uvedenom v článku II. bod 2.2 písm. b.) až e.) tejto Zmluvy po celú dobu právnej záväznosti tejto Zmluvy nemôže presiahnuť Objednávateľom stanovený finančný limit sumu vo výške **10 000,00 EUR** bez DPH (slovom: desaťtisíc EUR bez DPH), **12 000,00 EUR** s DPH (slovom: dvanásťtisíc EUR s DPH), pričom Objednávateľ nie je povinný uvedený finančný limit v plnej výške vyčerpať.
	6. Poskytovateľ je oprávnený najskôr v posledný deň kalendárneho mesiaca vyhotoviť faktúru za poskytnuté služby v príslušnom kalendárnom mesiaci, v rozsahu uvedenom v článku II. bod 2.2 písm. b.) až e.) tejto Zmluvy. Faktúra musí obsahovať náležitosti podľa ust. § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len ako „zákon o DPH“). Neoddeliteľnou súčasťou faktúry vystavenej Poskytovateľom musí byť dodací list (servisný report) potvrdený oprávnenou osobou Objednávateľa podľa článku XI. bod 11.1 tejto Zmluvy pri prevzatí poskytnutých služieb. Dodací list musí obsahovať dátum plnenia, popis poskytnutých služieb a počet hodín poskytovania služieb.
	7. Platbu vykoná Objednávateľ za preukázateľne riadne a včas dodané služby na základe riadne vystavenej faktúry do 30 dní odo dňa jej riadneho doručenia Objednávateľovi na jeho korešpondenčnú adresu. V prípade, že splatnosť pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
	8. Pre účely tejto Zmluvy sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa v jeho banke.
	9. V prípade, že faktúra nebude obsahovať všetky náležitosti daňového dokladu a/alebo jej súčasťou smie vrátiť faktúru Poskytovateľovi na opravu alebo doplnenie. V takom prípade začne nová 30 - dňová lehota splatnosti faktúry plynúť po doručení opravenej alebo doplnenej faktúry a objednávateľ nie je v omeškaní s úhradou odplaty za služby.
	10. Úhrada faktúr bude realizovaná výhradne formou bezhotovostného platobného styku prevodným príkazom prostredníctvom finančného ústavu Objednávateľa na základe faktúr vystavených Poskytovateľom. Pre účely tejto Zmluvy sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa v jeho banke.
	11. Zmluvné strany sa dohodli, že na vykonanie služieb v zmysle a za podmienok uvedených v tejto Zmluve Objednávateľ neposkytne Poskytovateľovi žiadny preddavok ani zálohové platby.
	12. Zmluvné strany sa výslovne dohodli, že vylučujú postúpenie pohľadávky na tretiu osobu bez predchádzajúcej vzájomnej písomnej dohody.

## Čl. V.

## Práva a povinnosti zmluvných strán

* 1. Objednávateľ sa zaväzuje:
* poskytnúť Poskytovateľovi všetku potrebnú súčinnosť v rozsahu potrebnom na poskytnutie služieb a inú nevyhnutnú súčinnosť za účelom riadneho plnenia povinností Poskytovateľa podľa tejto Zmluvy,
* poskytnúť včasné a kompletné informácie a podklady na zabezpečenie poskytnutia služieb v zmysle a za podmienok uvedených v tejto Zmluve.
* poskytnúť dáta potrebné pre riadne poskytnutie služieb v zmysle a za podmienok uvedených v tejto Zmluve,
* informovať Poskytovateľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie Poskytovateľa v súvislosti s poskytnutím služieb podľa tejto Zmluvy a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy, a to bez zbytočného dokladu odo dňa, keď sa o nich Objednávateľ dozvedel.
	1. Poskytovateľ sa zaväzuje:
* poskytovať služby na kvalitnej a profesionálnej úrovni v zmysle a za podmienok uvedených v tejto Zmluve,
* poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v SR, ktoré sa na poskytované služby vzťahujú a v zmysle a za podmienok dohodnutých v tejto Zmluve,
* pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
* chrániť záujmy Objednávateľa súvisiace s poskytovaním služieb, podľa tejto Zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
* pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
* dbať na to, aby jeho činnosť podľa tejto Zmluvy bola maximálne účelná a hospodárna,
* bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
* dodržiavať všetky pokyny Objednávateľa k poskytovaniu služieb a na požiadane informovať Objednávateľa o priebehu poskytovania služieb podľa tejto Zmluvy,
* na svoje vlastné náklady poskytnúť služby v rozsahu uvedenom v článku II. bod 2.2. písm. a.) tejto Zmluvy, a to v potrebnom rozsahu a kvalite a v lehote najneskôr do 5 (piatich) pracovných dní odo dňa zistenia ich potreby,
* informovať Objednávateľa o všetkých opravách vykonaných na webstránke ww.bbsk.sk,
* informovať Objednávateľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie Objednávateľa v súvislosti s touto Zmluvou a/alebo o dôvodoch, ktoré Poskytovateľovi bránia riadne a včas splniť si svoje povinnosti podľa tejto Zmluvy, a to bez zbytočného odkladu odo dňa, keď sa o nich Poskytovateľ dozvedel.
	1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“). Nesplnenie tejto povinnosti môže mať podľa § 19 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len ako „Zákon o VO“) za následok odstúpenie od Zmluvy zo strany Objednávateľa. Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Poskytovateľ je povinný na požiadanie Objednávateľa predložiť všetky zmluvy so subdodávateľmi.
	2. Poskytovateľ sa zároveň zaväzuje zapísať sa do registra partnerov verejného sektora aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Poskytovateľa do registra partnerov verejného sektora v zmysle zákona o registri partnerov verejného sektora vyžaduje. V tejto súvislosti:
1. Poskytovateľ je povinný oznámiť Objednávateľovi všetky zmeny, ktoré budú v registri partnerov verejného sektora vo vzťahu k nemu vykonané, a to do 5 (piatich) kalendárnych dní, odkedy k zápisu zmeny do registra partnerov verejného sektora došlo,
2. Poskytovateľ berie na vedomie, že povinnosti uvedené v tomto bode tohto článku sa primerane vzťahujú aj na subdodávateľov Poskytovateľa a zaväzuje sa zabezpečiť, aby mali subdodávatelia splnené tieto povinnosti v zmysle zákona o registri partnerov verejného sektora,
3. pokiaľ Poskytovateľ nesplní povinnosti v zmysle § 2 zákona o registri partnerov verejného sektora, Objednávateľ je oprávnený neplniť, čo mu ukladá Zmluva, pričom nie je v omeškaní a toto neplnenie sa nepovažuje za porušenie Zmluvy. Poskytovateľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie,
4. v prípade, ak sa preukáže, že Poskytovateľ alebo jeho subdodávateľ porušil povinnosti uvedené v tomto bode tohto článku a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Poskytovateľ nahradiť Objednávateľovi túto pokutu alebo akúkoľvek inú sankciu v celom rozsahu a nahradiť Objednávateľovi aj akúkoľvek inú škodu, ktorá v tejto súvislosti vznikne.
	1. Poskytovateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane Objednávateľa, ktorá vznikla v dôsledku porušenia povinností Poskytovateľa vyplývajúce pre neho z tejto Zmluvy alebo všeobecne záväzných právnych predpisov platných v SR.

## Čl. VI.

## Reklamačné podmienky

* 1. Poskytovateľ zodpovedá za akékoľvek vady, ktoré má predmet plnenia podľa tejto Zmluvy v čase jeho odovzdania Objednávateľovi a počas záručnej doby.
	2. Poskytovateľ poskytuje Objednávateľovi záruku na poskytnuté služby v rozsahu 6 (šiestich) mesiacov. Záruka začína plynúť pre každé čiastkové plnenie osobitne, a to  odo dňa potvrdenia dodacieho listu riadne poskytnutých služieb oprávneným zástupcom Objednávateľa.
	3. Objednávateľ sa zaväzuje, že prípadnú reklamáciu zistených nedostatkov poskytnutej služby, uplatní bez zbytočného odkladu po jej zistení písomnou formou u Poskytovateľa.
	4. Zároveň sa Zmluvné strany výslovne dohodli, že všetky zistené nedostatky poskytnutých služieb sa prednostne riešia okamžite na mieste plnenia, a to na náklady Poskytovateľa. V prípade nedostatkov pri poskytovaní služieb, ktoré Poskytovateľ neodstránil okamžite na mieste plnenia má Objednávateľ nárok na primeranú zľavu z ceny za poskytnuté služby.

## ČI. VII.

## Sankcie

* 1. V prípade, že Poskytovateľ nedodrží termín a čas poskytnutia služieb podľa tejto Zmluvy môže si Objednávateľ uplatniť voči Poskytovateľovi nárok na zaplatenie zmluvnej pokuty vo výške 0,05 % ceny služieb, s ktorými je Poskytovateľ v omeškaní a to za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.
	2. V prípade omeškania Objednávateľa s úhradou faktúry môže si Poskytovateľ uplatniť voči Objednávateľovi nárok na zaplatenie zmluvnej pokuty vo výške 0,05 % z ceny za poskytnuté služby, s úhradou ktorej je Objednávateľ v omeškaní a to za každý aj začatý deň omeškania.

## Čl. VIII.

## Subdodávatelia

* 1. Poskytovateľ je oprávnený vykonať časť plnenia podľa tejto Zmluvy prostredníctvom subdodávateľa uvedeného v Objednávateľom schválenom a záväznom zozname subdodávateľov s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ktorý tvorí Prílohu č. 2 tejto Zmluvy. Využitím subdodávateľov nie je dotknutá zodpovednosť Poskytovateľa za plnenie podľa tejto Zmluvy.
	2. V súlade s § 11 zákona o verejnom obstarávaní verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Táto povinnosť sa vzťahuje na subdodávateľa po celú dobu trvania zmluvy.
	3. V prípade, ak má počas plnenia Zmluvy Poskytovateľ záujem zmeniť svojich subdodávateľov, je povinný rešpektovať nasledovné pravidlá:
1. počas trvania Zmluvy je Poskytovateľ oprávnený zmeniť alebo doplniť subdodávateľa uvedeného v Prílohe č. 2 tejto Zmluvy výlučne na základe písomného dodatku k tejto Zmluve; Poskytovateľ sa zaväzuje v rámci návrhu na zmenu subdodávateľa spolu s aktualizovanou Prílohou č. 2 Zmluvy uviesť údaje o novom subdodávateľovi v rozsahu podľa § 41 ods. 3 zákona o verejnom obstarávaní,
2. subdodávateľ, ktorého sa týka návrh na zmenu a má povinnosť zapisovať sa v registri partnerov verejného sektora, musí byť zapísaný v registri partnerov verejného sektora v súlade s príslušnými ustanoveniami zákona o registri partnerov verejného sektora,
3. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ,
4. Poskytovateľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
	1. Poskytovateľ je povinný písomne oznámiť Objednávateľovi akúkoľvek zmenu údajov uvedených v Prílohe č. 2 tejto Zmluvy. Návrh na zmenu subdodávateľa spolu s dokladmi a aktualizovaným znením Prílohy č. 2 tejto Zmluvy musí Poskytovateľ predložiť Objednávateľovi najneskôr 3 (tri) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 2 tohto článku.

## Čl. IX.

## Doba trvania Zmluvy

* 1. Táto Zmluva sa uzatvára na dobu určitú, a to na obdobie **12 mesiacov** odo dňa nadobudnutia účinnosti tejto Zmluvy alebo do vyčerpania limitu podľa článku IV. bod 4.5 tejto Zmluvy, podľa toho, ktorá skutočnosť nastane skôr.
	2. Táto Zmluva zaniká:
1. uplynutím času, na ktorý bola uzatvorená,
2. písomnou dohodou zmluvných strán,
3. písomnou výpoveďou Objednávateľa aj bez uvedenia dôvodu, pričom výpovedná lehota je 3 - dňová a začína plynúť prvým dňom po dni, v ktorom bola písomná výpoveď doručená Poskytovateľovi,
4. odstúpením od Zmluvy, pričom každá zo Zmluvných strán je oprávnená odstúpiť od tejto Zmluvy pri podstatnom porušení zmluvnej povinnosti druhou zmluvnou stranou (vyúčtovanie vyššej ceny za poskytnuté služby ako je dohodnutá, nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase, v čase uzatvorenia Zmluvy existoval dôvod na vylúčenie Poskytovateľa pre nesplnenie podmienky účasti vo verejnom obstarávaní podľa § 32 ods. 1 zákona o verejnom obstarávaní) alebo keď sa pre druhú zmluvnú stranu stalo splnenie podstatných zmluvných povinností úplne nemožným.
	1. Porušenie ktorejkoľvek z povinností Poskytovateľa podľa čl. V bod 5.3, bod 5.4 tejto Zmluvy, právoplatné rozhodnutie o vyčiarknutí Poskytovateľa z registra partnerov verejného sektora alebo právoplatné uloženie zákazu účasti vo verejnom obstarávaní podľa § 182 ods. 3 zákona o verejnom obstarávaní je podstatným porušením Zmluvy a zakladá právo Objednávateľa na odstúpenie od tejto Zmluvy a zároveň právo Objednávateľa uplatniť nárok na zaplatenie zmluvnej pokuty vo výške 10 % z celkovej maximálnej ceny za služby s DPH, uvedenej v čl. IV bod 4.3 tejto Zmluvy.

## Čl. X.

## Mlčanlivosť

* 1. Zmluvné strany sa výslovne dohodli, že za dôverné informácie sa považujú:
* všetky informácie, ktoré Objednávateľ o svojej činnosti a zámeroch pred podpisom tejto Zmluvy i do budúcnosti poskytne Poskytovateľovi vo forme písomnej alebo ústnej, resp. technickými prostriedkami a výslovne ich označí ako „dôverné";
* všetky informácie a akékoľvek údaje týkajúce sa činnosti Objednávateľa, jeho štruktúry, hospodárskych výsledkoch, finančné, štatistické, daňové a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, o informačných technológiách a informačnom systéme Objednávateľa, know-how, hodnotiace štúdie a sprá vy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva, poskytovateľských a odberateľských vzťahov Objednávateľa, ako aj osobné údaje, ktoré by mohol Poskytovateľ v mene Objednávateľa spracovávať (alebo má akúkoľvek možnosť prístupu k nim) (ďalej len ako „Dôverné informácie“).
	1. Dôvernými informáciami nie sú a/alebo prestávajú byť:
* informácie, ktoré boli v dobe, kedy boli Poskytovateľovi poskytnuté verejne známe,
* informácie, ktoré sa stanú verejne známymi potom ako boli Poskytovateľovi poskytnuté, s výnimkou prípadov, kedy sa tieto informácie, stanú verejne známymi v dôsledku porušenia záväzku mlčanlivosti Poskytovateľa podľa tejto Zmluvy,
* informácie, ktoré boli Poskytovateľovi preukázateľne známe pred ich poskytnutím, za predpokladu, že nemali charakter dôverných informácií,
* informácie, ktoré je Poskytovateľ povinný oznamovať oprávneným osobám na základe všeobecne záväzných právnych predpisov platných v SR a
* informácie, ktoré boli preukázateľne vytvorené, vyvinuté či získané samostatne Poskytovateľom, od tretej strany, ktorá ich legitímne získala alebo vyvinula, a ktorá nie je viazaná povinnosťou mlčanlivosti ohľadne nich.
	1. Poskytovateľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto Zmluvy zamestnanci Poskytovateľa:
* dostanú do styku s Dôvernými informáciami bude Poskytovateľ a jeho zamestnanci o týchto informáciách zachovávať mlčanlivosť a chrániť ich. Poskytovateľ sa zároveň zaväzuje, že obmedzí šírenie Dôverných informácií výlučne na tých zamestnancov, ktorí sa musia priamo zúčastniť na vzájomnej spolupráci s Objednávateľom, pričom Poskytovateľ zaviaže týchto zamestnancov k nakladaniu s týmito informáciami ako s Dôvernými informáciami, a to aspoň v rozsahu stanovenom v tomto článku tejto Zmluvy;
* dostanú do styku s osobnými údajmi fyzických osôb v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len ako „zákon o ochrane osobných údajov“) a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len ako „GDPR"), Poskytovateľ bude v plnom rozsahu dodržiavať a aplikovať ustanovenia zákona a GDPR o ochrane osobných údajov, prijme a vykoná všetky opatrenia, aby nedošlo k prípadnému neoprávnenému alebo náhodnému prístupu k týmto osobným údajom, k ich zmene, zničeniu alebo strate, neoprávneným prenosom, a/alebo k inému neoprávnenému spracovaniu, ako aj k ich prípadnému inému zneužitiu. V prípade porušenia týchto povinnosti zo strany zamestnancov Poskytovateľa nesie Poskytovateľ zodpovednosť v plnom rozsahu. Poskytovateľ prehlasuje a potvrdzuje, že bol zo strany Objednávateľa ku dňu podpisu tejto Zmluvy poučený o právach a povinnostiach ustanovených zákonom o ochrane osobných údajov a GDPR a o zodpovednosti za jeho porušenie a zaväzuje sa dodržiavať a rešpektovať povinnosti vyplývajúcemu zo zákona o ochrane osobných údajov, GDPR ako aj z usmernení a pravidiel vykonávaných Objednávateľom za účelom zabezpečenia ochrany osobných údajov fyzických osôb.
	1. Poskytovateľ si je vedomý skutočnosti, že je oprávnený poskytnúť Dôverné informácie akejkoľvek tretej osobe (vrátane zamestnancov Poskytovateľa, ktorí sa nemusia priamo zúčastniť na vzájomnej spolupráci s Objednávateľom a pridružených osôb (dcérskych, sesterských či matky) s výnimkou osôb podľa bodu 10.5 tohto článku tejto Zmluvy výhradne s predchádzajúcim písomným súhlasom Objednávateľa a že tento súhlas je vždy viazaný na povinnosť Poskytovateľa zaviazať túto tretiu osobu, aby nakladala s Dôvernými informáciami ako s dôvernými aspoň v rozsahu stanovenom v tomto článku tejto Zmluvy.
	2. Poskytovateľ berie na vedomie, že nie je oprávnený bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely tejto Zmluvy, a to ani po ukončení platnosti a účinnosti tejto Zmluvy, s výnimkou prípadu ich poskytnutia, odovzdania, oznámenia alebo sprístupnenia:
* svojím odborným poradcom (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody s Poskytovateľom,
* svojím subdodávateľom, ak sa subdodávateľ podieľa na plnení Zmluvy, a ak je to potrebné pre účely plnenia povinností podľa Zmluvy, pričom subdodávateľ musí byť viazaný (na základe zmluvného vzťahu medzi ním a Poskytovateľom) minimálne rovnakým rozsahom povinností vo vzťahu k ochrane Dôverných informácií, ako sú viazané zmluvné strany podľa tohto článku tejto Zmluvy,
* oprávnenej osobe na základe povinnosti ustanovenej zákonom, rozhodnutím súdu, prokuratúry, alebo na ich základe, alebo rozhodnutím iného oprávneného orgánu verejnej moci v medziach ich právomoci, pričom v tomto prípade Poskytovateľ bezodkladne doručí Objednávateľovi písomné oznámenie o tejto skutočnosti ešte pred sprístupnením týchto Dôverných informácií.
	1. Poskytovateľ si je vedomý skutočnosti, že ak poruší povinnosti ochrany Dôverných informácií podľa tohto článku tejto Zmluvy, môže si Objednávateľ uplatniť voči Poskytovateľovi zmluvnú pokutu vo výške 50.000,- Eur (slovom: päťdesiat tisíc eur) za každé preukázané porušenie povinnosti ochrany Dôverných informácií. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.

## Čl. XI.

## Doručovanie

* 1. Zmluvné strany si navzájom oznamujú svoje adresy na doručovanie a oprávnených osôb pre riadne plnenie si povinností v zmysle tejto Zmluvy :

**na strane Poskytovateľa:**

**adresa na doručovanie:**

-

**oprávnené osoby:**

-

-

**na strane Objednávateľa:**

**adresa na doručovanie:**

Banskobystrický samosprávny kraj, Námestie SNP 23, 974 01 Banská Bystrica

**oprávnené osoby:**

Ing. Róbert Jány, vedúci oddelenia informačných technológií

* 1. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s toutoZmluvou druhej zmluvnej strane sa považujú za doručené druhej Zmluvnej strane, ak táto Zmluva neurčuje inak,
1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom alebo
2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej zmluvnej strane s tým, že v prípade doručovania prostredníctvom pošty musí byť písomnosť zaslaná doporučene (v obálke s doručenkou) na adresu určenú v bode 11.1 tohto článku. Za deň doručenia písomnosti sa považuje aj deň, v ktorý príslušná zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej Zmluvnej strane, preukázateľné zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
	1. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, prevodu podniku alebo jeho časti, resp. každú zmenu, ktorá by mohla mať vplyv na plnenie záväzkov podľa tejto Zmluvy, zmluvná strana, ktorej sa niektorá z týchto zmien týka, písomne oznámi druhej zmluvnej strane túto skutočnosť, a to bez zbytočného odkladu, avšak najneskôr v lehote do troch pracovných dní. Zmluvné strany sa zaväzujú nahradiť druhej zmluvnej strane celú škodu, ktorá porušením tejto povinnosti vznikne.

## Čl. XII.

## Záverečné ustanovenia

* 1. Táto Zmluva patrí medzi povinne zverejňované zmluvy (vrátane dodatkov zmlúv) podľa ustanovení §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len ako „zákon o slobodnom prístupe k informáciám“) v spojení s ustanovením § 47a ods. 1 zákona č. 40/1964 Zb. Občianskeho zákonníka v znení neskorších predpisov.
	2. Táto Zmluva nadobúda platnosť a je pre zmluvné strany záväzná dňom podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády SR.
	3. 3. Ak by niektoré ustanovenie tejto Zmluvy bolo alebo sa stalo neplatným, nebudú tým dotknuté ostatné ustanovenia tejto Zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto Zmluvy, ktorý zmluvné strany sledovali v čase jej podpisu.
	4. Pokiaľ v Zmluve nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom a to najmä Obchodným zákonníkom a súvisiacimi všeobecne záväznými právnymi predpismi platnými v SR.
	5. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude Zmluva o prevode (postúpení) zmluvných záväzkov neplatná a zároveň druhá mluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane
	6. Akékoľvek nároky alebo spory vyplývajúce z tejto Zmluvy alebo v súvislosti s ňou, sa zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode zmluvných strán, ktorákoľvek zo Zmluvných strán je oprávnená obrátiť sa s návrhom na príslušný súd.
	7. Akékoľvek zmeny alebo doplnky obsahu tejto Zmluvy musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán. Po obojstrannom potvrdení sa stanú neoddeliteľnou súčasťou tejto Zmluvy.
	8. Táto Zmluva je vyhotovená v troch vyhotoveniach s platnosťou originálu, z ktorých Poskytovateľ dostane jedno vyhotovenie a Objednávateľ dve vyhotovenia.
	9. Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si zmluvu prečítali a bez výhrad súhlasia s jej ustanoveniami.
	10. Neoddeliteľnou súčasťou tejto zmluvy sú:
1. Príloha č. 1: Podrobná špecifikácia predmetu Zmluvy - Špecifikácia služieb
2. Príloha č. 2: Zoznam subdodávateľov a podiel subdodávok
3. Príloha č. 3: Preberací protokol o odovzdaní a prevzatí Úplného zdrojového kódu
4. Príloha č. 4: Cenová ponuka (z ponuky uchádzača)

|  |  |
| --- | --- |
| **Poskytovateľ:** |  |
|  | názov spoločnosti |
|  | meno konateľa |
|  |  |
| V ............................,  |  |
|  |  |
| **Objednávateľ :** |  |
|  | Banskobystrický samosprávny kraj |
|  | Mg. Ondrej Lunter, predseda |
|  |  |
| V Banskej Bystrici,  |  |

**Príloha č. 1 – Podrobná špecifikácia predmetu zmluvy**

### Opis existujúceho stavu:

Banskobystrický samosprávny kraj (ďalej len BBSK)  prevádzkuje Dielo na platforme **October CMS** verzia 2.2.35 prostredníctvom troch VPS (2x produkcia, 1x staging) od aktuálneho dodávateľa server-hostingu.

V rámci údržby a rozvoja Diela BBSK plánuje prechod na novšiu verziu October CMS v3+ a tiež implementáciu rôznych požiadaviek vyplývajúcich z prevádzkovania webového sídla alebo nových potrieb BBSK.

Nižšie uvádzame niektoré z budúcich možných požiadaviek BBSK:

1. Dopracovanie modulu pre Zastupiteľstvo / Uznesenia / Poslanci
2. Import zmlúv publikovaných na pôvodnom webe BBSK do 31.3.2023 vrátane príloh
3. Zmenu typu poľa hodnoty (sumy) zverejnených faktúr, zmlúv, objednávok z CHR na NUMERIC
4. Vytvorenie zobrazenia kategorizovaných zoznamov podľa požiadaviek Obstarávateľa
5. Implementácia fulltextového vyhľadávača (indexera, napr. ElasticSearch) do rôznych funkcionalít, napr. evidencie dokumentov, udalostí, aktualít a pod.
6. Zapracovávanie rôznych SEO, UX, WCAG zmien vyplývajúcich z príslušných  auditov
7. Implementácia frontedového kešovania (napr. Varnish) pre zrýchlenie generovania stránok, resp. lepšie zvládanie špičiek organickej návštevnosti ako aj návštevnosti crowlerov
8. Integrácia LDAP služby pre správu požívateľov CMS
9. Vykonanie školenia pre tzv. power users, ktorí budú následne školiť ostatných používateľov
10. Implementácia automatizovaného CI/CD pre efektívne a bezproblémové nasadzovanie releasov a hotfixov
11. Vypracovanie komplexnej používateľskej dokumentácie k CMS pre jednotlivé role používateľov

### Technická a konzultačná podpora v rozsahu chýb spôsobených Poskytovateľom podľa čl. II bod 2.2. písm. a) Zmluvy

Predmetom tejto služby je najmä záväzok Poskytovateľa odstraňovať rôzne napr. technické problémy, ktorými je nesprávne zobrazovanie webstránky [www.bbsk.sk](http://www.bbsk.sk), pomalé načítavanie stránky, nečitateľný text alebo obrázok, nesprávne zobrazené časti webstránky www.bbsk.sk.

### Proaktívna technická a konzultačná podpora k serverovému prostrediu webstránky [www.bbsk.sk](http://www.bbsk.sk) podľa čl. II bod 2.2,. písm. b) Zmluvy

Poskytovateľ sa zaväzuje poskytovať proaktívnu technickú a konzultačnú podporu k prostrediu webstránky [www.bbsk.sk](http://www.bbsk.sk) v rozsahu 4 hod/mesačne.

* Proaktívne činnosti: Údržba a správa OS Linux serverov (app a static server)
	+ zálohovanie konfigurácií a údajov z file systému, napr. app resources,
* riešenie nahlásených prevádzkových problémov v režime SLA standard. Údržba a správa HTTP serverov (Nginx server na app a static serveri)
	+ zálohovanie konfigurácií,
* riešenie nahlásených prevádzkových problémov v režime SLA standard. Údržba a správa DBMS MySQL na app serveri
	+ zálohovanie konfigurácií a databáz,
* riešenie nahlásených prevádzkových problémov v režime SLA standard. Údržba a správa rôznych systémových nástrojov pre deployment CMS a Webstránky
	+ git klient.

Konfigurácia prostredia:

* VPS v konfigurácii pre produkčný aplikačný server minimálne
	+ 2048 MB RAM,
	+ 2 vCPU,
	+ 50GB HDD SSD,
	+ 1 Gbps uplink,
	+ OS Linux Centos.
* VPS v konfigurácii pre produkčný static server minimálne
	+ 1024 MB RAM,
	+ 1 vCPU,
	+ 25GB HDD SSD,
	+ 1 Gbps uplink,
	+ OS Linux Centos.
* VPS v konfigurácii pre staging aplikačný a static server minimálne
	+ 1024 MB RAM,
	+ 1 vCPU,
	+ 25GB HDD SSD,
	+ 1 Gbps uplink,
	+ OS Linux Centos.
* 3x inštalácia, konfigurácia a údržba behového aplikačného softvéru na VPS
	+ web server Apache/Nginx,
	+ databázový server MySQL,
	+ git klient,
	+ a ďalšie podľa potreby prevádzkovaného informačného systému.

### Technická a konzultačná podpora v rozsahu opravy chýb spôsobených Objednávateľom alebo treťou stranou podľačl. II, bod 2.2, .písm. c) Zmluvy

V rámci tejto služby Poskytovateľ poskytuje podporu za účelom pravidelných aj nepravidelných zásahov do webstránky [www.bbsk.sk](http://www.bbsk.sk), ktorých cieľom je udržať webstránku [www.bbsk.sk](http://www.bbsk.sk) plne funkčnú a zároveň pre koncových používateľov plne použiteľnú.

Túto službu poskytuje Poskytovateľ v nasledovnom rozsahu:

* helpdesk - Predmetom je poskytovanie poradenstva a riešenie operatívnych problémov koncových používateľov na základe telefonického alebo e-mailového kontaktu počas pracovných dní v čase 8:00-16:00. Požiadavky na helpdesk sú oprávnení nahlasovať len zamestnanci oddelenia informačných technológií Objednávateľa.
* Odstraňovanie vád a zmeny nastavení - odstraňovanie chýb vo webstránke [www.bbsk.sk](http://www.bbsk.sk), zmeny v nastaveniach webstránky [www.bbsk.sk](http://www.bbsk.sk) v súvislosti so zmenami procesov v organizácii alebo v súvislosti s legislatívnymi zmenami.

### Ďalšia technická a konzultačná podpora podľa požiadaviek (špecifikácie) Objednávateľa podľa čl.II bod 2.2. písm. d) Zmluvy

Poskytovateľ v rámci tejto služby zapracuje nové požiadavky Objednávateľa a následne nasadenie aktuálnej verzie webstránky [www.bbsk.sk](http://www.bbsk.sk).

Objednávateľ požiada Poskytovateľa o vypracovanie cenovej kalkulácie na realizáciu novej požiadavky prostredníctvom helpdesk. Objednávateľ až po posúdení cenovej kalkulácie rozhodne o realizácii novej požiadavky.

* Nárokovateľnosť servisných hodín v kalendárnom mesiaci v rozsahu mesačnej garancie hodín podľa príslušného balíka (pri 70 hod/ročne je to max. 15 hod/mesačne)
* Nevyčerpané predplatené hodiny sa prenášajú do ďalšieho obdobia a kumulujú počas celej platnosti servisnej zmluvy (výhoda pre vás aby, ste nemali obavu si objednať väčší balík hodín)
* Vykonanie prác nad rámec predplatených hodín a mesačnej garancie závisí od aktuálneho vyťaženia našich kapacít a nie je nárokovateľné.
* Práce vykonané nad rámec predplatených hodín budú fakturované na konci príslušného mesiaca podľa aktuálneho cenníka servisu dodávateľa.

Predpokladaný počet hodín za služby podľa čl. II, bod 2.2, písm. c) a d) je 70 hodín.

**Prevádzka webstránky** [**www.bbsk.sk**](http://www.bbsk.sk) **v cloude podľa čl. II bod 2.2, písm. e) Zmluvy**

Webstránka [www.bbsk.sk](http://www.bbsk.sk) bude prevádzkovaná v zabezpečenom cloude počas celej doby platnosti Zmluvy Poskytovateľom. Je povinnosťou Poskytovateľa, aby cloud mal dostatočný výkon, kapacitu, ako aj konektivitu.

Objednávateľ požaduje zabezpečenie neprerušenej prevádzky, škálovateľnosti a vysokej dostupnosti v cloudovom prostredí.

* Prevádzkyschopnosť systému nesmie byť viazaná na dodávateľa riešenia IS, t. j. po uplynutí doby prevádzkovania Poskytovateľom musí byť umožnené systém prevádzkovať v réžii Objednávateľa, prípadne v inom cloudovom prostredí.
* Objednávateľ požaduje, aby architektúra systému umožňovala zvýšenie kapacity zvýšením počtu jednotlivých komponentov architektúry (rozloženie záťaže),
* Poskytovateľ predloží návrh riešenia, kde z popisu architektúry musí byť zrejmé, že pri hardvérovom alebo softvérovom zlyhaní jedného z komponentov nedôjde k narušeniu prevádzky systému a zníženiu komfortu jeho používateľov. Neprerušená prevádzka systému musí byť zabezpečená mimo iného neexistenciou SPOF (Single Point of Failure – jeden bod zlyhania).

Od Poskytovateľa sa požaduje dostupnosť webstránky www.bbsk.sk minimálne na úrovni 99,5% (s výnimkou prípadov, keď príčinou nedostupnosti bude výpadok infraštruktúry BBSK).

Za nedostupnosť nie je považovaný čas plánovanej, vopred ohlásenej a vzájomne odsúhlasenej údržby webstránky www.bbsk.sk, výpadky spôsobené zariadeniami tretích strán, nedostupnosť systému v dôsledku prác na základe objednávky/požiadavky Objednávateľa.

Okrem produkčného prostredia je požadované aj sprístupnenie testovacieho prostredia s rovnakou dostupnosťou a s dostatočným výkonom a kapacitou.

Je požadované, aby komunikácia medzi užívateľom a webstránkou [www.bbsk.sk](http://www.bbsk.sk) v cloude prebiehala cez zabezpečený informačný kanál pomocou bezpečného protokolu TLS alebo SSL.

Poskytovateľ je povinný vyvíjať úsilie, aby všetky dáta Objednávateľa umiestené v cloude boli chránené pred stratou, zničením či prípadným ich zneužitím v súlade s bezpečnostnými požiadavkami podľa aktuálne platnej legislatívy, v súlade so štandardami platnými pre informačné systémy verejnej správy ako aj uznávanými bezpečnostnými normami.

Ak to umožní situácia, je Poskytovateľ povinný Objednávateľa upozorniť v predstihu na výpadok dostupnosti systému.

**Príloha č. 2**

### Zoznam subdodávateľov a podiel subdodávok

|  |  |  |  |  |  |
| --- | --- | --- | --- | --- | --- |
| Por.č. | **Subdodávateľ**(obchodné meno, sídlo alebo miesto podnikania, IČO) | **Kontaktná osoba**(meno a priezvisko, tel.číslo, e-mail) | **Popis služieb** vykonávaných subdodávateľom | **Podiel plnenia** zmluvy v % z celkového objemu poskytovaných prác | **Podiel plnenia** zmluvy vo finančnom vyjadrení v EUR bez DPH |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

**Príloha č. 3 – Preberací protokol o odovzdaní a prevzatí Úplného zdrojového kódu**

Preberací protokol

o odovzdaní a prevzatí Úplného zdrojového kódu

Podľa Rámcovej zmluvy o poskytovaní technickej podpory pre webstránku zo dňa ................................. (ďalej len ako „Zmluva“)

Poskytovateľ:

Sídlo:

IČO:

**odovzdáva**

a

Objednávateľ: Banskobystrický samosprávny kraj

Sídlo: Námestie SNP 23/23, 974 01 Banská Bystrica

IČO: 37828100

**preberá**

plnenie predmetu Zmluvy v rozsahu:

* Úplný zdrojový kód na dátovom médiu (doplniť prípadne inú formu dodania Úplného zdrojového kódu) v počte 1 ks,
* dokumentácia Úplného zdrojového kódu v slovenskom jazyku na dátovom médiu v počte 1 ks.

V Banskej Bystrici dňa

Objednávateľ: Poskytovateľ:

......................................... .........................................

**Banskobystrický samosprávny kraj Obchodné meno**

Meno, priezvisko, označenie funkcie Meno, priezvisko, označenie funkcie